*APSTIPRINĀTS ar Nacionālā kino centra*

*2017. gada 8. maija rīkojumu Nr.28*

**Konkurss programmas “Latvijas filmas Latvijas simtgadei” filmu**

**demonstrēšanas un mārketinga atbalstam**

**NOLIKUMS**

1. **Konkursa mērķis, vispārīgie jautājumi**
2. Nolikums nosaka Nacionālā kino centra (turpmāk – Kino centrs) programmas “Latvijas filmas Latvijas simtgadei” (turpmāk – Programma) filmu demonstrēšanas un mārketinga atbalsta konkursa (turpmāk – Konkurss) norises un publiskā finansējuma piešķiršanas kārtību.
3. Konkurss tiek rīkots, ievērojot Filmu likumu[[1]](#footnote-1) un Ministru kabineta 2010. gada 12. oktobra noteikumos Nr.975 “Kārtība, kādā Nacionālais kino centrs piešķir publisko finansējumu filmu nozares projektiem” (turpmāk – MK noteikumi Nr.975)[[2]](#footnote-2) noteikto kārtību.
4. Iepazīties ar Konkursa nolikumu var Kino centrā – Rīgā, Peitavas ielā 10 (tālr. 67358878) vai Kino centra mājaslapā [www.nkc.gov.lv](http://www.nkc.gov.lv).
5. **Konkursa mērķis ir veicināt Programmas filmu pieejamību, atbalstot visu 16 (sešpadsmit) Programmas ietvaros tapušo pilnmetrāžas spēlfilmu, animācijas un dokumentālo filmu mārketinga aktivitātes profesionālai filmu demonstrēšanai visā Latvijā (Rīgas, Kurzemes, Zemgales, Vidzemes un Latgales reģionos) 2017.–2018. gadā.**
6. Projektus Konkursā iesniedz Programmas filmu producējošās kompānijas, kas katra apņemas:
   1. plānot un nodrošināt filmas demonstrēšanu saskaņā ar pirmizrāžu grafiku (šī nolikuma 1.pielikums) ar iespēju piesaistīt profesionālu filmu izplatītāju;
   2. nodrošināt filmas demonstrēšanu Rīgā (DCP formātā) un vismaz 6 (sešās) filmu demonstrēšanas vietās reģionos, no kurām vismaz 3 (trīs) ir aprīkotas ar DCP formāta izrādīšanas iespējām;
   3. īstenot mērķtiecīgu filmas mārketinga kampaņu, tai skaitā publicitāti un demonstrēšanu, ievērojot Kino centra izstrādātās Programmas vizuālās identitātes un filmu izplatīšanas vadlīnijas;
   4. sadarboties ar Kino centra piesaistīto Programmas filmu izplatītāju ārpus kinoteātru tīkla 110 Latvijas novados (turpmāk – Izplatītājs), nodrošinot saskaņotu filmas izplatīšanu visā Latvijas teritorijā;
   5. sadarbībā ar Izplatītāju iespēju robežās organizēt filmas veidotāju tikšanās ar filmu skatītājiem novados, ar iespēju paredzēt šim nolūkam nepieciešamo finansējumu transporta izdevumu segšanai šī Konkursa ietvaros;
   6. nodrošināt Izplatītāju ar filmas demonstrēšanai Latvijas novados nepieciešamajiem filmas nesējiem (vismaz 110 gab.), kā arī plakātiem (aptuveni 1500 eks.) un citiem publicitātes materiāliem, ar iespēju paredzēt šim nolūkam nepieciešamo finansējumu šī Konkursa ietvaros;
   7. iespēju robežās nodrošināt tādas Programmas filmu seansu biļešu cenas, kas atbilst katra reģiona iedzīvotāju maksātspējai un neierobežo potenciālo filmu skatītāju skaitu.
7. Konkursa finansējumu veido Kultūras ministrijas apakšprogrammas “Filmu nozare” **finansējums 192 000 EUR** apmērā. Konkursā piešķiramā finansējuma apmērs vienam projektam **nepārsniedz 12 000 EUR.**
8. Konkursa ietvaros tiek atbalstītas tikai sekojošas Programmas filmas mārketinga kampaņas, tai skaitā publicitātes un demonstrēšanas, izmaksas – projekta vadītāji un mārketinga konsultanti; tekstu un dizaina autori; iespieddarbi; reklāmas sludinājumi un informācija dažādos medijos; treileru sagatavošana; filmas nesēju reproducēšana (Blu-ray, DCP); seansi medijiem un fokusa grupām, pirmizrādes telpu noma; filmu demonstrēšanas tehniskie izdevumi; grāmatvedības, kancelejas, pasta un transporta izdevumi.
9. **Projektu iesniedzēji, kas var pretendēt uz finansējumu projektu īstenošanai**
10. Projektu Konkursam var iesniegt Latvijā reģistrēti komersanti, biedrības vai nodibinājumi – Programmas filmu producējošās kompānijas, kas norādītas šī nolikuma 1.pielikumā.
11. Uz finansējumu nevar pretendēt, ja:
    1. projekta iesniedzējs pasludināts par maksātnespējīgu, atrodas likvidācijas procesā, tā saimnieciskā darbība ir apturēta vai pārtraukta, ir uzsākta tiesvedība par projekta iesniedzēja bankrotu;
    2. projekta iesniedzējam projekta iesniegšanas dienā ir nodokļu parādi un valsts sociālās apdrošināšanas obligāto iemaksu parādi saskaņā ar normatīvajiem aktiem;
    3. projekta iesniedzējs nav izpildījis saistības, kas izriet no iepriekš ar Kino centru noslēgtajiem finansēšanas līgumiem, t.sk. gada laikā pēc filmas, kura saņēmusi publisko finansējumu, pabeigšanas nav nodevis to Latvijas Nacionālajam arhīvam saskaņā ar Filmu likuma 4. panta 1.daļu;
    4. projektu iesniedz raidorganizācija;
    5. vairāk nekā 25% projekta iesniedzēja pamatkapitāla vai balsstiesību pieder valstij vai pašvaldībai, raidorganizācijai vai valsts vai pašvaldību kapitālsabiedrībām.

**III. Projekta sagatavošana un iesniegšana**

1. Projektu sagatavo datorrakstā latviešu valodā. Iesniedzot projektu papīra formā, tā lapām jābūt cauršūtām un secīgi sanumurētām, ņemot vērā, ka pirmā lapa ir pieteikuma veidlapa. Lapas nedrīkst būt ieliktas atsevišķos plastikāta vāciņos, projektu noformēšanai nedrīkst izmantot iesiešanu ar spirāli, brošēšanu, laminēšanu un termoiesiešanu.
2. **Projekta saturs/ iesniedzamie dokumenti**:
   1. aizpildīta projekta iesnieguma veidlapa (šī nolikuma 2.pielikums), ko parakstījusi projekta iesniedzēja amatpersona, vai īpaši tam pilnvarota persona – tādā gadījumā jāiesniedz pilnvaras oriģināls vai normatīvajos aktos noteiktā kārtībā apliecināta kopija;
   2. filmas izplatīšanas, publicitātes un marketinga stratēģija un projekta norises grafiks;
   3. kinoteātru saraksts un apstiprinājumi no kinoteātriem par filmas demonstrēšanu;
   4. ziņas par projekta veicējiem, kā arī iesniedzēja pieredzi;

detalizēta projekta kopējo izmaksu tāme (sastādīta atbilstoši Latvijas Republikas nodokļu likumdošanai), kurā jānorāda Konkursā pieprasītā summa un tās sadalījums pa pozīcijām, kā arī cita informācija saskaņā ar sekojošo tāmes paraugu:

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.**  **p.k.** | **Izmaksu**  **pozīcijas nosaukums** | **Kopējā pozīcijas summa**  **EUR** | **Summas aprēķins (ja attiecināms)** | **Pašfinansējums**  **EUR** | **Līdzfinansējums**  **EUR** | **Līdzfinansējuma avots**  **(norādīt arī**  **plānots vai apstiprināts)** | **Pieprasīts Kino centrā**  **EUR** |

1. **Projektu iesniegšanas termiņš ir atvērts līdz 2017. gada 21. novembra plkst.12:00. Projektu izvērtēšana notiek reizi kalendārajā mēnesī pēc 1.datuma, izvērtējot iepriekšējā mēnesī iesniegtos projektus.**
2. Projektu noteiktā termiņā iesniedz vienā no šādiem veidiem:
   1. **papīra formā** **vienā eksemplārā**, iesniedzot personīgi Kino centrā Rīgā, Peitavas ielā 10 (tālr. 67358878) vai nosūtot pa pastu uz minēto Kino centra adresi;
   2. **elektroniska dokumenta formā** atbilstoši normatīvajiem aktiem par elektronisko dokumentu noformēšanu (dokumentam jābūt parakstītam ar drošu elektronisko parakstu), kas tiek nosūtīts uz e-pasta adresi [nkc@nkc.gov.lv](mailto:nkc@nkc.gov.lv).
3. Neatkarīgi no Konkursa rezultātiem Kino centrs uzglabā elektroniska dokumenta formā iesniegto projektu, kā arī papīra formā iesniegto projektu. Konkursā neatbalstīta projekta gadījumā eksemplārs tiek uzglabāts 5 (piecus) gadus no projekta iesniegšanas datuma.

**IV. Projektu vērtēšana**

1. Projektus vērtē Kino centrs un Kino centra izveidota pastāvīgā Programmas filmu demonstrēšanas un mārketinga atbalsta projektu ekspertu komisija (turpmāk – Komisija), kas darbojas saskaņā ar Kino centra apstiprinātu nolikumu. Komisijai ir tiesības projektu vērtēšanā pieaicināt speciālistus ar padomdevēja tiesībām, kuriem ir zināšanas vai darba iemaņas filmu nozarē un kuri nepārstāv projektu iesniedzēju intereses.
2. Kino centrs 20 dienu laikā pēc katra mēneša 1. datuma veic projekta un projekta iesniedzēja vērtēšanu atbilstoši 3.pielikumā norādītajiem administratīvās atbilstības vērtēšanas kritērijiem, izņemot 3.pielikumā norādīto 2.3., 2.9. un 2.10.kritēriju, kuru vērtējumā Kino centrs norāda - nav attiecināms:
   1. ja projekta iesniedzējs vai projekts 3.pielikumā norādītajos 1.1. – 1.6. un 2.1., 2.2. un 2.4. atbilstības kritērijos saņēmis vismaz vienu vērtējumu „Nē”, Kino centrs pieņem lēmumu par projekta neatbilstību administratīvās atbilstības vērtēšanas kritērijiem un atteikumu piešķirt finansējumu;
   2. ja projekts vienā vai vairākos 3.pielikuma 2.5. – 2.8.atbilstības kritērijos saņēmis vērtējumu „Nē”, Kino centrs projekta iesniedzējam nosūta (pa pastu vai uz projekta iesniedzēja norādīto e-pasta adresi) rakstisku pieprasījumu 7 (septiņu) darbdienu laikā no pieprasījuma nosūtīšanas precizēt projektu vai iesniegt Kino centrā papildu informāciju. Pēc pieprasītās informācijas saņemšanas Kino centrs atkārtoti vērtē projekta atbilstību 3.pielikuma 2.5. – 2.8. atbilstības kritērijiem. Ja pēc atkārtotas vērtēšanas projekts 3.pielikuma 2.5. – 2.8. atbilstības kritērijos saņēmis vismaz vienu vērtējumu „Nē” vai projekta iesniedzējs noteiktajā termiņā neiesniedz pieprasīto papildu informāciju, Kino centrs pieņem lēmumu par projekta neatbilstību administratīvās atbilstības vērtēšanas kritērijiem un atteikumu piešķirt finansējumu.
3. Ja projekts atbilst visiem administratīvās atbilstības vērtēšanas kritērijiem, to turpina izvērtēt Komisija, nosakot projekta atbilstību 4.pielikumā norādītajiem projekta kvalitātes vērtēšanas kritērijiem pēc 4.pielikumā norādītās vērtēšanas metodikas.
4. Projekta gala vērtējums ir visu Komisijas locekļu kopējais vidējais punktu skaits. Komisija iesaka piešķirt finansējumu to projektu īstenošanai, kuri ieguvuši augstāku vērtējumu atbilstoši kvalitātes vērtēšanas kritērijiem, ievērojot pieejamo Konkursa finansējumu. **Ja projekts kvalitātes kritēriju vērtējumā ieguvis mazāk nekā 70% jeb 16,8 punktus no maksimāli iespējamā punktu skaita (24 punkti), Komisija sniedz atzinumu par atteikumu piešķirt finansējumu projektam.**
5. Ievērojot Komisijas sniegto atzinumu, Kino centra vadītājs ne vēlāk kā līdz nākamā mēneša 1.datumam pieņem lēmumu par finansējuma piešķiršanu projekta atbalstīšanai vai atteikumu piešķirt finansējumu, kuru paziņo projekta iesniedzējam. Kino centra vadītājs objektīvu iemeslu dēļ var pagarināt lēmuma pieņemšanas termiņu saskaņā ar Administratīvā procesa likuma 64.panta otro daļu. Paziņojumu par Konkursa rezultātiem publicē Kino centra mājaslapā [www.nkc.gov.lv](http://www.nkc.gov.lv)**. Vienlaikus Kino centrs publicē informāciju par vēl pieejamo Konkursa finansējumu.**
6. Gadījumā, ja Konkursa finansējums tiek sadalīts vēl pirms šī nolikuma 12.punktā norādītā projektu iesniegšanas beigu termiņa (2017. gada 21. novembris), Kino centrs oficiālajā izdevumā “Latvijas Vēstnesis”, kā arī savā mājaslapā [www.nkc.gov.lv](http://www.nkc.gov.lv) publicē paziņojumu par Konkursa pārtraukšanu**.**

**V. Finansēšanas līguma noslēgšana**

1. Kino centrs mēneša laikā pēc lēmuma pieņemšanas par finansējuma piešķiršanu projekta atbalstīšanai noslēdz ar projekta iesniedzēju finansēšanas līgumu par projekta īstenošanu. Kino centrs pieprasa no projektu iesniedzēja finansēšanas līguma sagatavošanai un uzraudzībai nepieciešamos dokumentus (piemēram, piešķirtā finansējuma izlietojuma tāmi, darbu grafikus, finansēšanas plānu).
2. Piešķirtā finansējuma saņemšanai un attiecīgo projekta īstenošanas izdevumu veikšanai projekta iesniedzējam jāatver norēķinu konts Valsts kasē.
3. Ja finansēšanas līgums par projekta īstenošanu netiek noslēgts noteiktajā termiņā, Kino centrs atceļ lēmumu par finansējuma piešķiršanu projekta atbalstīšanai.
4. Projekta īstenošana un Kino centra veiktā projekta īstenošanas uzraudzība tiek veikta saskaņā ar MK noteikumu Nr.975 VII sadaļā noteikto kārtību un noslēgto finansēšanas līgumu.

*1.pielikums*

|  |  |  |  |  |  |
| --- | --- | --- | --- | --- | --- |
| **Programmas “Latvijas filmas Latvijas simtgadei” filmu provizoriskais pirmizrāžu grafiks** | | | | | |
| **Mēnesis** | **Filmas / provizoriskie pirmizrāžu datumi** | | | | |
| **2017. gads** |  | |  | |  |
| Augusts | 17.08.2017.  **Vectēvs, kas bīstamāks par datoru**  (SIA “Filmu studija F.O.R.M.A.”) |  | |  | |
| Septembris |  |  | |  | |
| Oktobris | 26.10.2017.  **Ievainotais jātnieks**  (SIA “Kinolats”) |  | |  | |
| Novembris | 18.11.2017.  **Astoņas zvaigznes**  (SIA “Studija Centrums”) |  | |  | |
| **2018. gads** |  |  | |  | |
| Janvāris | **Turpinājums**  (SIA “Mistrus Media”) |  | |  | |
| Februāris | **Paradīze '89**  (SIA “Tasse Film”) |  | |  | |
| Marts | 30.03.2018.  **Bille**  (SIA “Filmu studija Deviņi”) |  | |  | |
| Aprīlis | **Baltijas jaunais vilnis** (SIA “Vides filmu studija”) |  | |  | |
| Maijs | 04.05.2018.  **Mērijas ceļojums** (Biedrība ”Vivat!”) | **Baltu ciltis**  (SIA “Tritone Studio”) | |  | |
| Augusts | 23.08.2018.  **Lustrum**  (SIA “Mistrus Media”) |  | |  | |
| Septembris | **Kurts Fridrihsons**  (Nodibinājums ”Sibīrijas bērni”) | **Puika ar suni**  (SIA “Mistrus Media”) | |  | |
| Oktobris | 18.10.2018.  **Jēkabs, Mimmi un runājošie suņi** (SIA “Atom Art”) | **1906**  (Tanka) | |  | |
| Novembris | **Homo Novus**  (SIA “Film Angels Productions”) | 18.11.2018.  **Saule brauca debesīs** (SIA “Studija Lokomotīve”) | |  | |

|  |  |  |  |
| --- | --- | --- | --- |
|  |  |  |  |
| Dokumentālās filmas |  |  |  |
| Spēlfilmas |  |  |  |
| Animācijas filmas |  |  |  |

*2.pielikums*

# Projekta iesnieguma VEIdlapa

|  |  |
| --- | --- |
| **PROJEKTA NOSAUKUMS** |  |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **PROJEKTA IESNIEDZĒJS (juridiska persona)** | | | | |  | | | | | | | | | | | | | | | | |
| **nosaukums** | | | | |  | | | | | | | | | | | | | | | | |
| **Nodokļu maksātāja reģistrācijas numurs** | | | | |  | | | | | | | | | | | | | | | | |
| **Vadītājs** (vārds, uzvārds) | | | | |  | | | | | | | | | | | | | | | | |
| **Vadītāja amats** | | | | |  | | | | | | | | | | | | | | | | |
| **Juridiskā adrese** | |  | | | | | | | | | | | | | | | | **LV-** | | | |
| **Faktiskā adrese**  (ja atšķiras no juridiskās adreses) | |  | | | | | | | | | | | | | | | | **LV-** | | | |
| **Tālrunis** |  | | | **E-pasts** | | | | | |  | | | | | | | | | | | |
|  | | | | | |  | |  |  | | | |  |  | |  | |  | |  | |
|  | | | | | |  | | **Datums** | | | | **Mēnesis** | **Gads** | |  | | **Datums** | | **Mēnesis** | | **Gads** |
| **PROJEKTA ĪSTENOŠANAS TERMIŅI** | | | | | | | **no** |  | | | |  |  | | **līdz** | |  | |  | |  |
| **PROJEKTA KOPĒJĀS IZMAKSAS** | | | | | | | **EUR** |  | | | | |  | | | | | | | | |
| **PIEPRASĪTAIS FINANSĒJUMS un TĀ MĒRĶIS** | | | | | | | **EUR** |  | | | | |  | | | | | | | | |
|  | | | | | | | | | | | | | | | | | | | | | |
| **Projekta vadītājS (vārds, uzvārds)** | | |  | | | | | | | | | | | | | | | | | | |
| **Tālrunis** |  | | | | | | **E-pasts** | | | |  | | | | | | | | | | |

|  |
| --- |
| **Piekrītu visām projektu konkursa nolikumā noteiktajām prasībām un ar parakstu apliecinu, ka:**  **1) ir ievērotas Latvijas Republikas normatīvo aktu (t.sk., Autortiesību likuma) prasības;**  **2) šajā veidlapā un iesniegtajā projektā norādītās ziņas ir patiesas.**  **3) projekta iesniedzējam projekta iesniegšanas dienā nav nodokļu un valsts sociālās**  **apdrošināšanas obligāto iemaksu parādu.** |

|  |  |  |  |  |
| --- | --- | --- | --- | --- |
|  |  |  |  |  |
| **Datums** | **Mēnesis** | **Gads** |  | **Projekta iesniedzēja vadītāja vārds, uzvārds un paraksts** |  |

*3.pielikums*

#### Administratīvās atbilstības vērtēšanas kritēriji

**1. Projekta iesniedzēja atbilstības kritēriji**

|  |  |  |  |
| --- | --- | --- | --- |
| Nr.p.k. | Kritērijs | Jā | Nē |
| 1.1. | Projekta iesniedzējs atbilst MK noteikumu Nr.975 4.punktā minētajiem nosacījumiem |  |  |
| 1.2. | Projekta iesniedzējam nav nodokļu parādu un valsts sociālās apdrošināšanas obligāto iemaksu parādu[[3]](#footnote-3) |  |  |
| 1.3. | Projekta iesniedzējs nav pasludināts par maksātnespējīgu, neatrodas likvidācijas procesā, tā saimnieciskā darbība nav apturēta vai pārtraukta, nav uzsākta tiesvedība par tā bankrotu[[4]](#footnote-4) |  |  |
| 1.4. | Projekta iesniedzējs ir izpildījis saistības, kas izriet no finansēšanas līgumiem par projektu īstenošanu, kas noslēgti ar Kino centru[[5]](#footnote-5) |  |  |
| 1.5. | Projekta iesniedzējs nav raidorganizācija |  |  |
| 1.6. | Vairāk nekā 25 % no projekta iesniedzēja pamatkapitāla vai balsstiesību nepieder valstij vai pašvaldībai, raidorganizācijai vai valsts vai pašvaldību kapitālsabiedrībām |  |  |

**2. Projekta atbilstības kritēriji**

|  |  |  |  |
| --- | --- | --- | --- |
| Nr.p.k. | Kritērijs | Jā | Nē |
| 2.1. | Projekts ir iesniegts noteiktajā termiņā |  |  |
| 2.2. | Projekts attiecas uz Konkursa mērķi saskaņā ar nolikumu |  |  |
| 2.3. | Latvijas spēlfilmas vai dokumentālo filmas veidošanas projekts atbilst noteikumu 16.punktā minētajiem nosacījumiem | Nav attiecināms | |
| 2.4. | Projekts atbilst MK noteikumu Nr.975 17.punktā minētajiem nosacījumiem |  |  |
| 2.5. | Projekta iesnieguma veidlapa ir pilnībā aizpildīta, un to ir parakstījusi projekta iesniedzēja amatpersona vai pilnvarota persona |  |  |
| 2.6. | Ir ievērotas noteiktās prasības attiecībā uz projekta noformējumu, eksemplāru (kopiju) skaitu, iesniegšanas veidu |  |  |
| 2.7. | Ir iesniegti visi nepieciešamie dokumenti |  |  |
| 2.8. | Projektā pieprasītais finansējuma apmērs atbilst nolikumā noteiktajam finansējuma apmēram (ja attiecināms) |  |  |
| 2.9. | Latvijas filmas veidošanas projekta atbilstība MK noteikumu Nr.975 6.punktā minētajiem nosacījumiem | Nav attiecināms | |
| 2.10. | Projektā norādītais līdzfinansējuma apmērs nav mazāks par nolikumā noteikto līdzfinansējuma apmēru (ja attiecināms) | Nav attiecināms | |

*4.pielikums*

**Projekta kvalitātes vērtēšanas kritēriji un vērtēšanas metodika**

|  |  |  |
| --- | --- | --- |
| **Kritērijs** | **Tiek vērtēts** | **Punktu vērtējums par katru no kritērijiem:** |
| **Projekta nozīmīgums un aktualitāte** | Projekta nozīmīgums un aktualitāte | **Vāji – 1**  **Viduvēji – 2**  **Labi – 3**  **Izcili – 4** |
| **Projekta mākslinieciskā kvalitāte** | Projekta idejas kopējā kvalitāte, kā arī projekta satura izklāsts, piedāvājot loģisku un racionālu skaidrojumu par šīs idejas realizēšanas nepieciešamību |
| **Projekta profesionālā kvalitāte** | Projektam nepieciešamo finanšu līdzekļu piesaistes stratēģija, kā arī plānoto aktivitāšu stratēģija un tās pamatojums saistībā ar konkursa mērķi |
| **Projekta finanšu, laika un darbības plāna samērojamība** | Projekta tāmes un kalendārā grafika atbilstība projekta specifikai, kā arī projekta izmaksu atbilstība konkursa finansējumam |
| **Projekta iesniedzēja iepriekšējā pieredze un kompetence** | Projekta iesniedzēja iepriek­šējā pieredze līdzvērtīgu projektu īstenošanā, kā arī iepriekšējo projektu vēsture Kino centrā |
| **Projekta autoru iepriekšējā pieredze un kompetence** | Projekta radošās un (vai) tehniskās komandas, tai skaitā projekta vadītāja, kvalifikācija un pieredze |
|  | **Kopējais iespējamais punktu skaits projektam** | **24** |

1. https://likumi.lv/doc.php?id=212399 [↑](#footnote-ref-1)
2. https://likumi.lv/ta/id/220300-kartiba-kada-nacionalais-kino-centrs-pieskir-publisko-finansejumu-filmu-nozares-projektiem [↑](#footnote-ref-2)
3. Kino centrs pārbauda pretendenta nodokļu parāda neesamību Valsts ieņēmumu dienesta administrētajā nodokļu (nodevu) parādnieku datubāzē http://www6.vid.gov.lv/VID\_PDB/NPAR [↑](#footnote-ref-3)
4. Kino centrs pārbauda informāciju Valsts ieņēmumu dienesta un Uzņēmumu reģistra datu bāzēs [↑](#footnote-ref-4)
5. t.sk. gada laikā pēc filmas, kura saņēmusi publisko finansējumu, pabeigšanas nav nodevis to Latvijas Nacionālajam arhīvam saskaņā ar Filmu likuma 4. panta 1.daļu [↑](#footnote-ref-5)